Proiectarea didactică în activitățile de remediere
Prof. dr. Lucica Viorica ABABEI, Colegiul Național "Ion Maiorescu" Giurgiu

Un prim pas pentru realizarea activităților de remediere este realizarea proiectării didactice pentru un colectiv neomogen, adică o clasă care are elevi cu niveluri educaţionale şi  motivaţionale diferite. 
Printr-o proiectare didactică adaptată la această realitate, analizăm „intrările” şi previzionăm modul în care vom organiza procesul de învăţare, prin raportare la cerinţele curriculare, astfel încât pentru toţi elevii să se producă învăţarea vizibilă.
Ceea ce acest ghid  vă propune, este un punct de vedere, un mod de proiectare care poate fi adaptat de către profesori stilului didactic, nivelului de pregătire, condițiilor concrete, nevoilor fiecărui grup de elevi.  

Unitatea de învăţare prin care materializăm proiectarea didactică este definită în Ghidurile metodologice de aplicare a programelor şcolare
 ca o „structură didactică deschisă şi flexibilă, având următoarele caracteristici: 

· determină formarea la elevi a unui comportament specific, generat prin integrarea unor competenţe specifice; 

· este unitară din punct de vedere tematic; 

· se desfăşoară în mod sistematic şi continuu pe o perioadă de timp; 

· se finalizează prin evaluare”.
Această caracterizare oferă deschideri şi puncte de sprijin spre procesul de învăţare la care trebuie să reflectăm:
· Ca structură didactică deschisă şi flexibilă, unităţile de învăţare pot asimila şi dezvolta în actul didactic variate modele de învăţare pentru dezvoltarea competenţelor, modele adecvate particularităţilor fiecărei discipline, fiecărui elev. Cunoscând realitatea educaţională a colectivului de elevi pentru care proiectăm unitatea putem adopta, de exemplu, modelul constructivist de învăţare descris în capitolul Constructivismul  - paradigma pedagogică de abordare a învățării în activitățile remediale, pentru a maximiza şansele  de a implica în procesul de învăţare fiecare elev, adaptând cerinţele la potenţialul fiecăruia.
· Caracterul unitar din punct de vedere tematic proiectează o viziune sistemică asupra lecţiilor incluse în unitatea de învăţare. Tema unităţii de învăţare este legată de conţinuturi şi competenţe curriculare  care pot şi trebuie adaptate şi armonizate cu backgroud-ul educaţional al elevilor cărora li se adresează. În plus, revenirile şi apelul la teme/noţiuni anterior studiate este un recurs natural, păstrează unitatea tematică şi oferă „ancorele” necesare elevilor pentru a integra informaţii, concepte, şi comportamente într-un ansamblu funcţional din punct de vedere educaţional. 
· Desfăşurarea sistematică a unităţii de învăţare presupune proiectarea unui sistem de lecţii eşalonate în succesiunea cauzală a proceselor cognitive descrise de modelul de învăţare adoptat pentru scopul educaţional propus. În interiorul fiecărei lecţii, activităţi de învăţare cu sarcini diferenţiate pentru diferite grupe de elevi, „traduc” competenţe specifice în demersuri operaţionale măsurabile, iar evaluarea formativă asociată acestor secvenţe, asigură reglajele necesare. 
· Unitatea de învăţare se finalizează prin evaluare sumativă pentru a măsura gradul de formare/dezvoltare a comportamentelor aşteptate (descrise prin competenţe specifice) şi ajută profesorul să identifice ceea ce nu ştie sau nu ştie să facă elevul pe o anume plajă noţională, în raport cu un reper curricular. Analiza rezultatelor elevilor la evaluarea sumativă oferă profesorului informaţii relevante pentru a decide dacă unii elevi au nevoie de un program personalizat de remediere  sau, din contra, au potenţial de dezvoltare care trebuie valorificat adecvat.
Proiectul unei unități de învățare se materializează într-un document cu următoarea structură:
	Clasa:
Nr. de ore pe săptămână:

Unitatea de învăţare :

	Competenţe  specifice
	Detalieri de conţinuturi
	Activităţi de învăţare

(ale elevilor)
	Resurse

(materiale, procedurale, timp)
	Evaluare


Asocierea dintre Competențe specifice și Conținuturi este realizată la începutul anului, în planificare, când  întreaga materie este împărțită în unități de învățare. 
Pentru realizarea proiectului unităţii de învăţare ca document, profesorul trebuie să găsescă răspunsuri pragmatice la o multitudine de întrebări. Răspunsurile sunt multiple şi sunt personalizate funcţie de colectivul de elevi pentru care este realizată proiectarea didactică la o disciplină. În plus, scopul nostru este: realizarea unei proiectări pornind de la competențele menționate în programă, care să asigure învățarea remedială. Vă propunem ca proiectarea, să fie realizată pe pași mici, pentru fiecre oră în parte, dar cu activități care se succed logic, pe parcursul celor 7-8 ore din unitatea de învățare și în acord cu nivelurile din taxonomia lui Bloom (astăzi proiectărm ceea ce vom face în ora de mâine, acoperind ca timp ceva mai mult decât 50 minute, pentru a nu ajunge în ipostaza de a nu avea materiale pregătite, în cazul în care ritmul de lucru al clasei, al grupului este mai rapid decăt am estimat. Procedând în acest fel, pe parcursul perioadei unitare din punct de vedere tematic, într-un mod sistematic şi continuu, vom obține întragul proiect al unității de învățare. 

Care este punctul de plecare în proiectarea unității de învățare? 
Vom pleca de la evaluarea iniţială 
Ce nu ştiu elevii şi ar trebui să ştie pentru ca să poată aborda cu succes o  nouă unitate de învăţare? E prima intrebare la care trebuie să găsim răspuns pentru ca unitatea de învăţare pe care o vom proiecta şi apoi o vom “duce” în clasă să-şi atingă scopul educaţional. Dacă începem o unitate de învăţare care valorifică şi dezvoltă informaţii studiate într-o clasă anterioară sau în urmă cu câteva luni, sigur identificăm grupuri de elevi care au uitat multe (terminologie, notaţii specifice, rezultate teoretice samd). Dacă nu identificăm prin evaluare iniţială aceste goluri şi ignorăm posibilitatea de a reactualiza informaţii într-o secvenţă distinctă a unităţii de învăţare, atunci apelul adresat elevilor de a recupera singuri, în forme declarative, informaţii considerate ca neasimilate (Vă rog, până ora viitoare să repetaţi capitolul ….!), nu va rezolva problema, ci dimpotrivă, o va amplifica pentru că rezultatul va fi doar apariția unor informaţii nefuncţionale ce trebuie reţinute mecanic de către unii elevi.  
Soluţia eficientă este ca, analizând rezultatelor elevilor la evaluarea iniţială de la începutul unităţii de învăţare, să identificăm ce informaţii sunt disfuncţionale şi elevii care trebuie să beneficieze de ajutor pentru recuperare. Astfel, putem să determinăm nivelul de dificulate de la care trebuie să înceapă procesul de învăţare şi putem contura  - conceptual şi procedural – ce înseamnă, de fapt, pentru aceşti elevi, recuperare sau dezvoltare. Pe scurt, evaluarea iniţială aplicată la inceputul unităţii de învăţare ne oferă informaţiile cu ajutorul cărora putem personaliza unitatea de învăţare pentru a răspunde nevoilor identificate la o anume colectivitate. În absenţa acestei evaluări,  proiectăm unitatea de învăţare “în orb”, fără a şti ce ancore informaţionale şi procedurale au elevii noştri şi aflăm mult prea târziu că s-a produs numai o învăţare declarativă, fără efecte vizibile și comportamentale măsurabile.
Pentru a evita această situație, prima ora din unitatea de învățare, e necesar să fie valorificată în acest scop.  Apreciem chiar că nu este necesară o oră întreagă pentru evaluarea inițială, ci fragment dintr-o oră, urmând o activități de elucidare, de exemplificare, de fixare, de integrare a  cunoștințelor în noua problematică. Aceste activități pot fi desfășurate în grupuri mici, fie pe aceeași problemă, identificată ca lacuna la un număr mare dintre elevii clasei,  fie pe probleme diferite, în funcție de nevoile grupului, fiecare având un tutore din răndul elevilor și sprijinul acordat de către professor la solicitarea elevilor. Pentru elevii identificați cu nevoie de remediere, putem desfășura o activitate suplimentară, în intervalul de timp existent pănă la următoarea oră, pentru desfășurarea căreia putem solicita ajutor tutorilor din răndul elevilor.

                Cum identificăm elevii cu care vom lucra  diferenţiat în unitatea de învăţare?

· Proiectăm și administrăm o probă de evaluare iniţială la începutul fiecărei unităţi de învăţare pentru a obţine o imagine concludentă despre cât de pregătiţi sunt elevii – informaţional şi procedural - pentru noua etapă de învăţare;

· Realizăm o evaluare inițială pentru a evidenția cunoștințele ancoră, ideile cheie, procedurile cognitive, capacitățile absolut necesare pentru a realiza învățarea, noii unități; 

În ce fel valorificăm rezultatele obținute la evaluarea inițială?
· Valorificăm rezultatele evaluarii iniţiale:

·  pentru a identifica nivelul achiziţiilor cognitive şi operatorii ale elevilor din clasă;
·  pentru a identifica grupe de elevi, care au nevoie de remediere și pentru care vom proiecta strategii de diferenţiere în învăţare;
· în fiecare dintre etapele următoare ale proiectării didactice: în formularea activităţilor de învăţare, în alocarea timpului necesar şi în alegerea resurselor materiale și procedurale, diferentiat, cu scopul remedierii în învățare.

Ce voi face?  

Detalierea conţinuturilor din programă incluse în unitatea de învăţare
Care sunt conţinuturile cu care vor trebui să opereze elevii pentru a dobândi competenţe, cel puţin la nivel minimal? Chiar trebuie să ştie toţi elevii toate aceste noţiuni? La ce nivel de detaliere? Ce este esenţial şi trebuie să accentuez? Cum pot să armonizez aceste noi conținuturi cu ceea ce ştiu deja elevii, mai ales în condiţiile în care clasa este neomogenă? Cum adaptez prin diferenţiere conţinuturile din programă incluse în unitatea de învăţare, atunci când predau? 

Câteva posibilele soluţii
 aplicabile fără eforturi considerabile dar cu efecte pozitive majore e bine să fie analizate în acestă etapă. Dacă am realizat evaluarea iniţială, deja ştim cât şi, mai ales, ce are de învăţat fiecare elev; unii elevi au multe de recuperat și organizăm pentru ei activități de remediere, la nivelul întregii clase sau în activități separate, (vezi capitolul De ce? Când? Cum? În ce context se pot desfășura activitățile de remediere ) alţii pot aborda noul conţinut de pe o poziţie „expertă” pe care e bine să o valorificăm din punct de vedere procedural. Pentru a pune în practică acestă soluţie, atunci când gândim strategiile pe care le vom include la resurse, vom putea trata diferenţiat conţinutul prin sarcini diferenţiate care să permită elevilor să accelereze sau să adapteze ritmul de progres la potenţialul personal. În plus, proiectarea unei strategii bazate pe învăţare activă şi prin cooperare, va permite fiecărui elev să intervină în mod activ cu ceea ce ştie despre tema respectivă dar şi să înveţe relaţionând cu colegii în rezolvarea sarcinilor primite. 

	
[image: image4]Cum selectăm şi cum diferenţiem conţinuturile din programă în etapa de proiectare a unităţii de învăţare?
· Valorificăm informaţiile oferite de evaluarea iniţială pentru a detalia  conţinuturile din programă astfel încât nivelul minimal să fie bine conturat din punct de vedere noţional, adică precizând clar ce şi cât este minimul necesar. Putem specifica şi maximul noțional, dar  cu accent pe conținuturile minime și cu dozarea timpului necesar pentru ca învățarea să fie realizabilă pentru fiecare elev;

· Diferenţiem prin detaliere conţinuturile având în vedere ca operarea cognitivă cerută să fie în acord cu cea descrisă în competenţele specifice din unitatea de învăţare;

· Analizăm dacă conţinuturile detaliate pot fi asimilate pentru a deveni operaţionale, cel puţin la nivel de performanţă minimală, de către toţi elevii din clasă – cu ritmuri şi stiluri de învăţare diferite, în timpul alocat pentru unitatea de învăţare;

· Anticipăm modul cum vom organiza învățarea pentru asimilarea conţinuturilor de către toţi elevii, anticipăm strategiile de diferenţiere a învăţării pe care previzionăm să le aplicăm pentru a asigura accesibilitatea conţinuturilor pentru fiecare elev.


In rubrică Detalieri de conținut, apar idei și noțiuni cheie: noțiuni, concepte, clasificări, tipologii, principii, legi, legități, pe care elevul trebuie să le folosească, în activități de învățare, în contexte diferite (prin activitate frontală, cu sprijin acordat de către profesor, de  către tutori colegi, singur) pe parcursul unității de învățare, până devin cunoștințe cu care poate opera. 
Această rubrică este cea care ,,ne ţine” în limitele programei, nu ne lasă să depăşim bagajul  noţional, pe care îl pretindem elevilor, şi în acelaşi timp nu ne lasă să ,,uităm” anumite conținuturi pe care trebuie să le dețină elevii. Sunt acele conținuturi exsențiale de care elevii au absolută nevoie și pentru a putea înainta  în traseul educațional, fără probleme majore și pentru a face față cu succes exemaneului de bacalaureat. 
Analizând exemplul de mai sus, observăm că am dezvoltat lista de conţinuturi prin detaliere ceea ce limitează, în fapt,  sfera noţională, marcând  vizibil limita superioară în dezvoltarea conţinuturilor, pentru a rămâne în acord cu cerinţele curriculare.  ale profilului căruia i se adresează, cu finalităţile urmărite şi potenţialul elevilor. Nu trebuie să uităm că asupra acestor conținuturi e necesar să insistăm, pe parcursul orelor, respectând principiile didactice (vezi Capitolul Principiile didactice – repere în proiectare și suport pentru învățarea durabilă), alocând timpul necesar pentru integrarea lor în sisteme de cunotințe. Elevii cu potențial dezvoltat prin activitate individuală, dirijată de profesor, în clasă sau acasă, pot să-și extindă cunoșaterea, dar activitatea din clasă este centrată pe conținuturile esențiale și absolut necesare pentru realizarea cu succes a învățării, pentru realizarea unei învățări autentice, durabile.

Cum voi face? 

Formularea activităţilor de învăţare 

Ce activităţi de învăţare trebuie să propun elevilor pentru ca aceştia să dobândească cel puțin nivelul minim al competenţelor specifice din unitatea de învăţare?  Care este relaţia între competenţe specifice şi activităţile de învăţare? Cum formulez activităţile de învăţare pentru a ,,traduce” adecvat competenţele specifice în acţiuni didactice eficiente?  

Varietatea experienţelor de învăţare pe care şcoala trebuie să o ofere elevilor are rolul de a armonixa demersul la particularităţile fiecărui elev, respecatând diferenţele de ritm și potențial, Acest fenomen de  „accelerare a învăţării” este vizibil şi măsurabil prin feedback-ul dat de fiecare elev în rezolvarea sarcinilor propuse de profesor.  Dacă aceste sarcini sunt personalizate funcţie de structura grupului de elevi (potențial de învățare, ritm, stiluri de învăţare), atunci ele se constituie în experienţe de învăţare relevante care fac învăţarea vizibilă. 

În rubrica Activități de învățare, trecem activitățile pe care preconizăm să le  realizeze elevii. Pentru  a identifica cele mai potrivite activităţi de învăţare pentru un  anumit nivel, apelăm la taxonomia lui Bloom. 

	Important! 

Pentru fiecare din cele 6 niveluri de taxonomia lui Bloom sunt necesare cateva activități de învățare. Începem unitatea de învățare cu verbe derivate din primul nivel cunoaștere, continuăm cu înțelegerea, aplicarea, analiza, sinteza, argumentarea. 


Taxoomia lui Bloom

                       EVALUARE

(

(judecată, evaluare critică, creație)

· Emite judecăţi despre o activitate politică, plan sau 

argument, cum ar fi istorică sau eveniment, experiment 

ştiinţific, politică economică sau soluţie matematică;

· Compară sau analizează două idei concrete;

· Evaluarea include şi propria activitate pe parcursul 




desfăşurării sau la încheierea ei; 

· Implică enumerarea punctelor tari şi punctelor slabe, 

argumente pro şi contra, interpretarea probelor, 

punct de vedere;

      

SINTEZĂ



(creaţie, invenţie, design)

· Rezolvă probleme care nu sunt de rutină;

· Scrie un eseu, raport argumentare critică;

· Face designul pentru un afiş, pliant, prezentare;

· Dă sugestii constructive de îmbunătăţire într-o 

situaţie nouă sau studiu de caz;

· Construieşte o strategie, o politică, un obiect;

· Construieşte o ipoteză;

ANALIZĂ

(considerarea elementelor separat)

· Construieşte idei noi;

· Analizează o situaţie, un experiment, un studiu de caz şi 

descrie ce se petrece;

· Clasifică;

· Compară;

· Prezintă cauze şi efecte;

APLICARE

(realizare după ce i se arată cum)

· Aplică;

· Utilizează ;

· Calculează;

· Foloseşte

ÎNŢELEGERE

· Explică;

· Interpretează

· Clasifică;

· Descrie;

CUNOAŞTERE

· Afirmă;

· Îşi aminteşte;

· Defineşte;

· Descrie

Aspecte cheie privitoare la taxonomia lui Bloom:

1. pentru a avea cunoştinţe pe deplin funcţionale asupra unui subiect, cum ar fi împărţirea, elevii trebuie să aibă toate competenţele din taxonomia lui Bloom. Adică să fie capabili să utilizeze cunoştinţele pentru a rezolva probleme, pentru a emite judecăţi. Nu este suficient să exerseze doar până la nivelul aplicaţiei.

2. Competenţele de nivel scăzut sunt necesare pentru cele de nivel înalt. De exemplu, dacă elevul nu poate face analiză şi aplicaţie, nu poate nici să rezolve o problemă (sinteza).
3. Fiecare nivel din taxonomia lui Boom este necesar a fi parcurs într-o învăţare autentică.

Cunoaştere: Presupune abilitatea de a memora. 

Înţelegere: Presupune priceperea cunoştinţelor memorate. Să poţi explica cunoştinţele din perspectiva învăţării anterioare şi a experienţei personale. Ai făcut conexiuni. Înţelegerea va fi completă când şi celelalte abilităţi au fost formate. Nu poţi înţelege ceea ce nu cunoşti. Săgeata de pe diagramă indică faptul că înţelegerea necesită cunoaştere. Abilităţile din josul diagramei sunt solicitate de cele de nivel înalt. 

Aplicaţie. Înseamnă să poţi face ceva după ce ţi s-a arătat cum.

Analiză: Sparge un complex în părţile componente şi apoi priveşte părţile în amănunt. Întrebarea ,,De ce?” este întrebare care vizează analiza. 

Sinteză: Implică rezolvarea de probleme sau eseu extins. Sinteza va solicita decizia de a aborda capacitatea de a recunoaşte o întrebare ca o problemă aritmetică şi de a decide asupra modului de a aborda rezolvarea. 

Evaluare, creație: capacitatea de a verifica propria strategie de rezolvare a problemei sau a altuia, de a recunoaşte erorile;
Observaţii importante: 

· Activităţile descriu experienţa de învăţare propusă elevilor, de preferinţă diferenţiate, anticipând  forme diferite de organizare a colectivului de elevi (grup, perechi, individual).

· Activităţile de învăţare din unitatea de învăţate sunt formulate în termeni de comportamente aşteptate , în termeni operaționali, în relaţie directă cu competenţele specifice din care sunt derivate.

 Cum identificăm şi formulăm activităţile de învăţare din unitatea de învăţare?
· Analizăm competenţele specifice din care prin derivare, obținem verbele necesare formulării activităţi  de învăţare, verbe care „traduc” comportamental aceste competenţe şi oferă experienţe de învăţare relevante (vezi Taxoomia lui BLOOM);

· Propunem activităţi de învăţare pentru  exersarea, în contexte variate, a comportamentului descris prin competenţa specifică asociată;
· În timp ce găndește activitățile de învățare, profesorul are în minte mijloacele didactice, suportul necesar învățării, modalitatea de organizare a învățării,  pe care apoi de la consemna în rubrica Resurse.
· Activităţile de învăţare pot fi diferenţiate pe grupe de nivel. La ora desfășurată cu întreaga clasă, pot fi anumite activități și la orele de remediere, putem  reveni asupra celor desfășurate la clasă sau putem propune altele, 

Cu  ce  voi face? 
Analiza resurselor procedurale, materiale şi de timp necesare fiecărei activități de învățare  
Ce sunt resursele? Ce strategii pot utiliza ca fiecare activitate de învăţare să-şi atingă scopul formativ pentru fiecare elev? Cât timp aloc unei activități de învăţare? 
Resursele procedurale, adică strategii didactice, metode şi procedee, mijloace didactice, forme de organizare ale învăţării sunt considerate, din perspectiva proiectării didactice, resurse, dar aflate în relaţie de determinare directă cu activităţile de învăţare.  Din această cauză,  vom analiza resursele procedurale în relaţie directă cu activităţile de învăţare, cu atât mai mult cu cât separarea nu este naturală din punct de vedere pedagogic. Gândim strategia odată cu activitatea de învăţare, întrucât descrie contextul, modalitatea concretă în care se produce învățarea.

Concepută ca un scenariu didactic, strategia elimină în mare măsură hazardul, improvizaţia, erorile, riscurile şi evenimentele nedorite din practica pedagogică. Însă, pentru a se realiza o interacţiune flexibilă între acţiunile profesorului şi acţiunile elevului, este necesar să ţinem seama de potenţialul acestuia din urmă, motivaţie, capacitate de a acţiona și opera într-un anumit mod cu anumite categorii de cunoştinţe, nivel de pregătire iniţial, ritm, stil de învăţare etc. astfel încât, în etapa de proiectare, opţiunea pentru strategiile diferite pe parcursul învăţării este obligatorie pentru a obţine progresul aşteptat pentru fiecare elev. 
Diferenţierea parcursului înseamnă, de fapt, diversificarea metodelor, tehnicilor şi mijloacelor de instruire pentru a oferi elevilor mai multe alternative de explorare a conceptelor. Prin construirea de activități de învăţare diferenţiate asigurăm exerasrea unor competențe în zona proximei dezvoltări. Soluţia poate fi în alegerea unor strategii bazate pe învăţarea prin colaborare, tutoratul elev – elev sau opţiunea pentru aplicarea unor metode colaborative. Pot fi utilizate strategii de învățare în acre elevii  să fie sprijiniți în a-și construi propria învățare, folosind strategii de tip euristic, constituite în jurul problematizării, a experimentelor, a studiului de caz, a metodelor şi tehnicilor specifice stimulării creativităţii, interactivității, organizării pe grupe mici şi omogene, pe grupuri de antrenament. Astfel, demersul diferenţiat construit va urma un anumit plan prestabilit şi va plasa elevul în cea mai propice situaţie de învăţare, într-un context de solicitări şi interacţiuni care se diversifică după nevoile, interesele sau stilul său de învăţare.  
	
[image: image8]Cum alegem resursele procedurale pentru activităţile de învăţare din unitatea de învăţare?
· Pentru fiecare activitate de învăţare, precizăm forma de organizare (frontal, pe grupe/perechi, individual);
· Alegerea stategiilor didactice/metodelor pe care le considerăm adecvate trebuie să pună într-o poziţie privilegiată metodele active şi colaborative pe care le proiectăm pentru a face învăţarea vizibilă prin monitoriza progresul fiecărui elev;

· Analizăm modalităţile de învăţare colaborativă prin care elevii pot fi ajutaţi în realizarea sarcinilor fără a altera performanţa minimală individuală aşteptată;

· Corelăm activitatea de învățare cu resursele materiale disponibile şi cu resursa timp pentru a alege soluţiile de diferenţiere adecvate;

·  Timpul alocat  activităţii frontale trebuie limitat, întrucât elevii nu pot învăţa numai ascultând cu atenţie.


Resurse materiale: materialul didactic obiectual (hărţi, dispozitive, planşe, scheme, auxiliare curriculare, înclusiv fişe de lucru samd.).
Ce material didactic pot folosi? Materialul didactic va fi demonstrativ, adică îl va folosi numai profesorul pentru a explica, demonstra, exemplifica sau va putea fi utilizat de fiecare elev într-un demers problematizat? Dacă materialul didactic va fi utilizat numai de profesor, cum mă asigur că scopul formativ este atins? Dacă materialul didactic va fi utilizat de elevi, timpul alocat este suficient? Au elevii competenţe minimale pentru a valorifica potenţialul formativ al materialului didactic pe care îl avem în vedere? Ce instrucţiuni trebuie să primească? Sarcinile pentru activitatea individuală sau pe grupe folosind material didactic sunt relevante, au potenţialul formativ necesar? Cât material didactic trebuie să folosesc într-o oră? Dar dacă nu folosesc material didactic pot obţine rezultatele aşteptate?  Consider că respect principiile didactice dacă nu folosesc material didactic?
Răspunsurile la aceste întrebări nu pot fi date decât prin particularizare la fiecare disciplină. De exemplu, la matematică, limba română, istorie, logică, filosofie, psihologie, infromatică, geografie, economie, în ciclul liceal, materialul didactic obiectual e în mică măsură relevant în relaţie cu competenţele care trebuie formate şi cu noţiunile studiate. Devin însă indispensabile auxiliarele curriculare, sursele istorice,, hărțile, fişele de lucru individual sau pe grupe care, administrate în diferite secvenţe ale lecţiei, oferă contexte de exersare adaptate la ritmul, potenţialul şi nevoile fiecărui grup de elevi şi aduc informaţii relevante despre progresul al elevilor.  La alte discipline: fizică, chimie, bilogie, mijloacele didactice obiectuale sunt absolut indispensabile.  Având în vedere înclinația și preocuparea deosebită a adolescenților pentru mediul virtual, mijloacele multimedia: filmele, experimentele virtuale, platforme de lucru, programele AEL constituie un veritabil suport în accesibilizarea și realizarea învățăarii (vezi capitolul Mijloacele didactice. Multimedia în realizarea înțelegerii).
	
[image: image9]Cum alegem resursele materiale utilizate în unitatea de învăţare?
·  Inventariem resursele materiale de care dispunem în şcoală şi pe care le putem utiliza la clasă (materiale didactice, auxiliare curriculare);

· Pentru fiecare activitate de învăţare proiectăm strategia didactică:  forma de organizare a învăţării, resursele materiale şi de timp; 
· Stabilim, utilizând criteriul eficienţei didactice, ce resurse sunt necesare pentru a fi utilizate de  elevi şi ce modalități de lucru trebuie să stabilim pentru a organiza secvenţa de instruire cu minim de efort organizatoric şi maxim de eficienţă didactică, ţinând cont de ritmul elevilor, de informaţiile pe care le-am obţinut la evaluarea iniţială şi de progresul înregistrat de fiecare elev.


Resurse de timp: numărul total de ore al unităţii de învăţare defalcat pe ore/minute alocate pentru fiecare activitate de învăţare, inclusiv timpul necesar pentru evaluarea iniţiala şi cea de la finalul unităţii.
Cât ore are unitatea de învăţare? Cât timp am la dispoziţie pentru a realiza o activitate individuală sau pe grupe? Dacă nu am apreciat corect timpul şi intru în „criză de timp” ce fac?

	
[image: image10] Cum gestionăm resursa timp în unitatea de învăţare?
· O unitate de învăţare are cel puţin 3-4 ore dar nu mai mult de 8-10 ore, dintre care o oră este alocată evaluării sumative. Dacă are o durată mai mică, evaluarea sumativă poate deveni formativă, iar dacă are mai mult de 10 ore acoperă o plajă noţională şi operaţională mult prea vastă pentru a putea fi eficient evaluată. 
· Durata unei activităţi de învăţare depinde de complexitatea sarcinilor de învăţare pe care le proiectăm. O activitate de învăţare poate dura 15-20 min. dar, se poate desfăşura şi pe un interval mai mare;
· Când stabilim timpul alocat pentru fiecare activitate de învăţare, nu trebuie să uităm cât e de important ca elevii să aibă timp să reflecteze la ce învaţă, să pună întrebări şi să lucreze individual;
· Pentru fiecare activitate de învățare, menționam timpul estimat ca fiind necesar, fără a eclude corecțiile, pe parcursul activității;

· Dacă atunci când desfăşurăm unitatea de învăţare constatăm că apar decalaje între ceea ce a fost previzionat prin proiectare şi durata reală a unei activiăţi de învăţare facem corecţiile de timp necesare la rubrica Observaţii, din planificare, având în vedere că e necesară o redistribuire a timpului la nivel de semestru.


[image: image11.png]


Cât s-a realizat? 

Un prim răspunsul la  această întrebare obținem, realizând permanent evaluarea formativă.
Pentru aceasta, în rubrica Evaluare, a proiectului unității de învățare, avem de menționat pentru fiecare activitate de învățare în parte, modalităţile concrete de evaluare, pentru   a urmări cât de bine s-a realizat sarcina de lucru şi implicit învăţarea. În funcție de activitatea desfîșurată, de modul de organizare a învățării (individual, frontal, în grup), evalaurea formativă se poate realiza prin: prezentarea produselor în fața clasei și discutarea lor, evaluare frontală, citirea reciprocă (prezentarea în fața colegilor din grupul mic a rezolvării, a produsului învividual realizat), autoevaluarea, folosind un set de criterii de evaluare sau un alt material de sprijin. Unele din metodele interacative au in algoritmul lor, secvențe care realizează evaluarea formativă, ca de exemplu, Turul galeriei, Caruselul (vezi subcapitolul Un inventar de metode interactive).  sau altele sunt ele în sine, metode cu scop de evaluare (vezi capitolul Evaluarea continuă, apreciere a nivelului de reușită și autoreglare a procesului de predare-învățare). 

Ce nu trebuie pierdut din atenție, este faptul că pentru fiecare activitate de învăţare, se specifică modul în care se realizează evaluarea continua.
	
[image: image12]Cum evaluăm pe prcursul unităţii de învăţare?
· Stabilim modalităţi de evaluare formativă pentru fiecare activitate de învățare, pentru a obţine informaţii  relevante privind progresul elevilor în raport cu obiectivele urmărite;



Un al doilea răspuns, obținem realizând evaluarea sumativă, inclusiv stabilirea măsurilor ameliorative şi/sau de dezvoltare la finalul unităţii de învăţare.
Ce metode, tehnici şi instrumente am la îndemână?  Ce este important să evaluez: achiziții la nivel de cunoștinețe sau ce pot face elevii cu cunoștințele achiziționate? Cum elaborez instrumentele de evaluare? Ce este o matrice de evaluare? Pot folosi instrumente alternative pentru evaluarea sumativă? Care sunt beneficiile formative ale unor instrumente de evaluare obiective, valide şi fidele? (vezi sucapitolele Evaluarea sumativă. Diagnostic și măsurare a progresului în învățare și Evaluarea și autoevaluarea sursă și șansă de învățare). 
	
[image: image13]Cum evaluăm la finalul unităţii de învăţare?
· Alegem instrumental adecvat pentru evaluarea sumativă (tradiţional sau alternativ).

                 Cum folosim rezultatele obținute prin evaluarea de la finalul unităţii de învăţare?
· Construim matricea de evaluare şi criteriile de evaluare, prin raportare la competenţele specifice exersate în unitatea de învăţare;

· Analizăm rezultatele evaluării sumative pentru a putea identifica elevii care au nevoie de sprijin prin activităţi remediale şi cei care au potenţial de dezvoltare;
· Proiectăm şi organizăm programe personalizate de remediere şi de dezvoltare.



Este necesar ca, atunci când proiectăm o unitate de învăţare să acordăm atenţie celor trei tipuri de evaluare - evalurea iniţială  aplicată la începutul unităţii de învăţare, evaluarea formativă prezentă în fiecare activitate de învăţare şi evaluarea sumativă de la finalul unităţii de învăţare 


În proiectare, dar şi în realizarea demersului didactic, provocările la care trebuie să răspundă profesorii care lucrează cu elevi al căror nivel educaţional necesită acţiuni remediale pot fi sintetizate astfel:
· Educaţia  nu se adresează elevilor, ci fiecărui elev în parte;

· În  centrul actului educativ se află elevul cu cerinţele sale individuale;

· Fiecare copil este unic, cu nevoile lui specifice şi particulare;

· Elevii învaţă în stiluri diferite şi în ritmuri diferite;

· Curriculum-ul trebuie să-i ajute pe elevi să-şi descopere disponibilităţile şi să le valorifice la maximum în folosul lor şi al societăţii;
· Proiectarea şi planificarea didactică  au ca punct de plecare elevul, stadiul în care se află el;

· Evaluarea trebuie să-i conducă pe elevi la o autoapreciere corectă şi la îmbunătăţirea continuă a performanţelor.
…dar, aveti grijă, nu vă propuneţi ţinte prea inalte sau prea joase în raport cu capacităţile elevilor, căci, altfel, se poate ca unitatea de învăţare sau lectia să fie un eşec!

TEMA: Alcooli – cls. a X-a – 5 ore

1.1. Descrierea comportării compuşilor organici studiaţi în funcţie de clasa de apartenenţă

1.2.  Diferenţierea compuşilor organici în funcţie de structura acestora

2.2. Formularea de concluzii care să demonstreze relaţii de tip cauză-efect

3.2. Formularea unor reguli, definiţii, generalizări care să fie utilizate în studiul claselor de compuşi

3.3 Furnizarea soluţiilor la probleme care necesită luarea în considerare a   mai multor factori diferiţi/concepte relaţionate

4.2. Utilizarea în mod sistematic, a terminologiei specifice, într-o varietate de contexte de comunicare

5.2. Justificarea importanţei compuşilor organici

	Conţinuturi detaliate
	Competenţe specifice

 vizate
	Activităţi de învăţare

(ale elevilor)
	Resurse

(materiale, procedurale, timp)
	Evaluare

	Formula moleculară şi structurală a alcoolilor

Reguli de denumire ale alcoolilor în funcție de structura lor

Izomeri (de catenă, de poziție, de funcțiune)

1 oră
	1.2


	Compararea unor formule specifice alcoolilor 
	Activitate individuală 
Scrie şi denumeşte alcoolii cu formula moleculară C4H10O.
	Citirea reciprocă în grup de 4 elevi

	
	1.1


	Explicarea structurii alcoolilor. 
	Activitate în grup 

Exercitii Fișa de lucru 1 

Flipchart, marker
	Prezentarea produsului în fața clasei.

	
	3.2


	Interpretarea relaţiei de izomerie şi a tipurilor de izomerie de catenă, de poziţie, de funcțiune a alcoolilor.

Scrierea şi denumirea formulelor unor izomeri.
	Activitate individuală de stabilirea relaţiei de izomerie.

Lectie AeL

http://imake.lefo.ro/~laurentiu.bulgaru/ael/cho/alcooli_experiente/M1/alc4.html
Exercițiu

Scrie izomerii cu formula moleculară C4H10O
	Citirea reciprocă. Autoevaluarea



	Proprietățile  fizice ale alcoolilor: solubilitatea, vîscozitatea

1 oră


	2.2


	Investigarea proprietăţilor fizice ale alcoolilor pe baza structurii acestora
	Activitate în  perechi,  

tabelele cu constante fizice, 


	Citirea reciprocă, în perechi. Autoevaluarea



	
	3.2
	Interpretarea unor proprietăţi fizice

Efectuarea experimentului, 

Completarea fişei de lucru
	Experiment virtual

videoproiector.

http://imake.lefo.ro/~laurentiu.bulgaru/ael/cho/alcooli2/M2/index.html
http://imake.lefo.ro/~laurentiu.bulgaru/ael/cho/alcooli2/M3/index.html
lucrare practică 

Fișa de lucru 2
	Prezentarea produsului în fața clasei

	Proprietăţi chimice :

reacţia de esterificare;

reacţia de oxidare;

1 oră
	3.3
	Modelarea ecuaţiilor reacţiilor de esterificare si oxidare. 

Aplicarea de algoritmi specifici în rezolvarea unor probleme cantitative.

Elevii efectuează experienţele indicate de profesor, notează observaţiile, ecuaţiile reacţiilor chimice (dacă este cazul) şi concluziile experienţelor efectuate.


	Experiment virtual

videoproiector.

http://imake.lefo.ro/~laurentiu.bulgaru/ael/cho/alcooli2/M6/index.html
http://imake.lefo.ro/~laurentiu.bulgaru/ael/cho/alcooli2/M7/index.html
http://imake.lefo.ro/~laurentiu.bulgaru/ael/cho/alcooli2/M9/index.html
Lucrare practică

Activitate individuală şi frontală de descriere a ecuaţiilor chimice studiate

Activitate individuală de scriere a ecuaţiilor de esterificare şi oxidare a unor alcooli din fişa de lucru

Manual sau culegere de probleme de chimie organică.

Fişă de lucru 3


	Observarea directă 

Autoevaluarea. Verifică corectitudinea răspunsurilor cu ajutorul unei fişe completate corect, prezentate la videoproiector.



	Utilizările alcoolilor:

Solvenți, combustibili în alimentație, fabricarea de medicamente, obținerea unor antiseptice, a produselor cosmetice

1 oră
	4.2


	Descrierea acţiunii biologice a metanolului si etanolului


	Activitate în perechi pentru stabilirea acțiunii biologice și a utilizărilor alcoolilor

Surse bibliografice, internet.
	 Referat

Prezentarea produselor în fața clasei

	
	5.2
	Indicarea utilizărilor substanţelor organice întâlnite în clasa alcoolilor.
	
	

	Evaluare

1 oră
	
	
	Activitate individuală şi frontală
	Probă scrisă




Anexe 

Fișa de lucru 1

Identificați care din substanțele de mai jos sunt alcooli:

a) Metanal

b) Metanol

c) Propanonă

d) 2-propanol

e) C2H6O

f) CH3COOH

Scrie formulele chimice şi clasifică (în funcţie de criteriile învăţate) următorii alcooli:

a) metanol

b) etanol

c) 2-propanol

d) 2-propen-1-ol (alcool alilic)

e) fenil-metanol (alcool benzilic)

f) 1,2,3- propantriol

Fișa de lucru 2

1. Verificarea solubilităţii unor alcooli în apă


Materiale necesare: stativ cu eprubete, pipete, apă distilată, etanol, glicerină,  tetraclorură de carbon (CCl4).


Mod de lucru : Introdu în câte două eprubete următorii compuşi organici:  etanol şi glicerină, astfel încât să ocupe ~ 1 cm3 din volumul eprubetei. Pentru fiecare pereche de eprubete, se folosesc aceiaşi solvenţi şi anume: într-o eprubetă toarnă apă iar în ce-a de-a doua toarnă un solvent organic (CCl4) în volume de ~ 5 cm3. Agită fiecare eprubetă. Notează observaţiile şi concluziile în tabel:

2. Verificarea vâscozităţii unor alcooli


Materiale necesare: eprubete, etanol, glicerină.


Mod de lucru: Într-o eprubetă toarnă etanol şi în alta glicerină, observând lichidul care curge. Agită uşor eprubetele şi apoi observă lichidul în contact cu pereţii de sticlă.

Tabel 1. Rezultatele şi concluziile din activitatea experimentală 1.

	Nr. eprubetă
	Substanţa
	Solvent
	Observaţii
	Concluzii

	1.
	Etanol
	H2O
	Nu se observă nici o modificare
	Etanolul se dizolvă în apă

	2.
	Etanol
	CCl4
	Se formează două straturi de lichid
	Etanolul nu se dizolvă în CCl4

	3.
	Glicerină
	H2O
	Nu se observă nici o modificare
	Glicerina se dizolvă în apă

	4.
	Glicerină
	CCl4
	Se formează două straturi de lichid
	Glicerina nu se dizolvă în CCl4



Alcoolii sunt uşor solubili în apă. Metanolul şi etanolul sunt complet miscibili cu apa. Solubilitatea în apă a alcoolilor se datorează formării legăturilor de hidrogen cu moleculele de apă. Alcoolii nu se dizolvă în solvenţi organici.

Rezultatele observaţiilor şi concluziilor 


Observaţii  : Glicerina curge mai încet decât etanolul; după agitare, glicerina întârzie pe pereţii eprubetei; în ambele eprubete lichidul formează un menisc.


Concluzii : Fiind un alcool trihidroxilic, glicerina formează mai multe legături de hidrogen cu moleculele vecine; coeziunea dintre molecule este mai mare, deci vîâscozitatea şi tensiunea superficială a glicerinei sunt mai mari decât la etanol.

Fișa de lucru 3

 Oxidarea etanolului cu soluţie acidă de K2Cr2O7


Materiale necesare : sol. K2Cr2O7, sol. H2SO4, sol. etanol, eprubete.


Mod de lucru : Pune peste 1 ml sol. K2Cr2O7, 1 ml sol. H2SO4. Adaugă peste amestecul oxidant sol. etanol. Scrie observaţiile şi reacţia chimică.

[image: image14.jpg]KGr,0,+H' CHCHO




Rezultatele experimentului:


Observaţii : Amestecul oxidant (K2Cr2O7+H2SO4) este de culoare portocalie. În urma reacţiilor de oxidare, se obţine o soluţie de culoare verde datorită prezenţei ionului de Cr3+, alături de acetaldehidă.


Ecuaţia reacţiei chimice : CH3 – CH2 – OH + [O] 

Concluzii : Reacţia stă la baza testării alcoolemiei conducătorilor auto. Alcooltestul este o fiolă, în interiorul căreia se află bucăţi de silice (SiO2) impregnate cu soluţie acidă de K2Cr2O7 (culoare portocalie). Acesta capătă culoare verde, dacă conducătorul auto suflă vapori de alcool.

Fișa de lucru 4

Probă de evaluare

Cubul 

Utilizând metoda cubul, analizaţi tema: Alcoolii, substanțe esențiale în viața cotidiană ..........................25p 

· Descrie – (2p)

1. Scrie formulele chimice şi clasifică (în funcţie de criteriile învăţate) următorii alcooli:

a) 1-pentanol (alcool amilic)

b) etanol

c) 2-propen-1-ol (alcool alilic)

d) fenil-metanol (alcool benzilic)

e) 1,2,3- butantriol
· Compară (1p)
2. Așezați în ordinea crescătoare a punctelor de fierbere, următorii alcooli:

1-propanol, 2-propanol, 1,2 propandiol, 1,2,3-propantriol
· Asociază   Explică ce te –a determinat să faci această asociere (2p)
3. Asociază  numărului de ordine al substanţelor din coloana A, literele corespunzătoare  utilizărilor acestora din coloana B:


	A
	B

	1. CH3 – OH 
	a. esenţe şi parfumuri

	2. CH3 – CH2 – OH 
	b. cosmetică

	3. CH2(OH) – CH(OH) – CH2(OH) 
	c. combustibil

	
	d. medicină

	
	e. mase plastice

	
	f. fibre sintetice


· Analizează  (6p)
4. Scrieți ecuațiile următoarelor reacții chimice:

Obținerea etanolului din etenă

Deshidratarea 2 butanolului

Esterificarea alcoolului etilic cu acid acetic.

pentru scrierea corectă a formulelor chimice ale reactanților și ale produșilor de reacție (1p), pentru notarea coeficienților stoechiometrici (1p)

· Aplică (9p)
5. Un alcool monohidroxilic saturat este supus arderii. Știind că prin arderea a 18,4 g de alcool s-au obținut 35,2 g de CO2, se cere:

a) Determină formula moleculară a alcoolului

b) Calculează volumul de aer (20% O2) consumat în reacția de ardere

c) Scrie trei direcții de utilizare a alcoolului determinat

· Argumentează (5p)

Argumentează  pro sau contra şi enumeră motivele  care vin în sprijinul afirmaţiei tale– Alcoolul, prieten sau dușman (5p)
Criterii, grila de evaluare si notare


Subiectul 1 – 2 puncte acordate astfel:




1 p – structurile 0,2 px 5 structuri




1 p - clasificare


Subiectul 2 – 1 punct

Ordinea crescătoare a p.f, este

2-propanol, 1-propanol, 1,2 propandiol, 1,2,3-propantriol 


0,25px4=1p

Subiectul 3. 1p

 1c, e, f; 2a,b, c, d; 3b, d, e

Subiectul 4:  6 puncte – 2px3 reacții

pentru scrierea corectă a formulelor chimice ale reactanților și ale produșilor de reacție (1p), pentru notarea coeficienților stoechiometrici (1p)

Subiectul 5 – 9 p

a) Raționament corect 3p, calcule 1p

b) Raționament corect 3p, calcule 1p

c) Pentru oricare direcție de utilizare, 1p, 1px3=3p

Subiectul 6 – 5p

Poate fi argumentat din perspectiva modului în care se aplică, se regăseşte în viaţa cotidiană, răspunde nevoilor actuale, nevoilor personale.

AUTOEVALUARE/EVALUARE

	Criterii
	C1
	C2
	C3
	C4


	C5
	C6
	Punctaj total 

	Punctaj maxim
	2
	1
	2
	6
	9
	5
	25

	Autoevaluare
	
	
	
	
	
	
	

	Evaluare

Solicitare cognitivă înaltă. Elevii trebuie să gândească profund şi să înţeleagă materialul nou, relaţionându-l cu ceea ce deja ştiu, să creeze;





Cunoaştere deplin funcţională


Acestea sunt cunoştinţe  de ,,nivel” înalt” necesare în viaţa reală ca şi în numeroase evaluări. Solicită înţelegere deplină şi realizare de conexiuni.





Abilităţi de nivel scăzut.


Aceste abilităţi pot fi învăţate direct dar nu sunt suficiente în sine. Sunt însă absolut necesare pentru realizarea cunoaşterii funcţionale. 





Solicitare cognitivă redusă; învăţarea se poate produce şi izolat








� Singer, M., ş.a., coord.,  București, 2002


� Păcurari,O., Ciohodaru, E., Marcinschi, M.,Constantin,T., Să ne cunoaştem elevii,  Educaţia 2000+, Bucureşti, 2005, p. 98

